Apimondia
Apimondia, vel Internationalis Consociationum Apiariorum Foederatio, scientificam, oecologicam, socialem, oeconomicamque apiculturae evolutionem in omnibus civitatibus et opera societatum apiariorum, corpora scientifica, hominesque in apicultura per orbem terrarum implicatos adiuvat. Nomen Apimondia est compositum a duabus vocibus factum: api- ad apes, et mondia [sic] ad mundum [sic] spectantibus. Foederatio Apiacta diarium profert, cuius exemplaria pro 2003 et 2004 in interrete gratis inveniuntur. Foederatio ex 1897 congressus apiariorum nunc alternos annos ordinat, in variis civitatibus habitos. Septem commissiones scientificas et quinque commissiones regionales ad promovendam intellegentiam apiculturae et ad adiuvandam permutationem datorum sustinet. Inter commissiones scientificas sunt: Apicultura pro evolutione rustica Apitherapia Biologia apium Oeconomia apiculturae Pollinatio et flora apiaria Salus apium Technologia et qualitas apiculturae